strabo.geographica 16.4.24
συνέβαινε δὲ τοῦτο τοῦ μὲν βασιλέως τοῦ Ὀβόδα μὴ πολὺ φροντίζοντος τῶν κοινῶν καὶ μάλιστα τῶν κατὰ πόλεμον ( κοινὸν δὲ τοῦτο πᾶσι τοῖς Ἀράβων βασιλεῦσιν ) , ἅπαντα δὲ ἐπὶ τῇ τοῦ ἐπιτρόπου ποιουμένου τοῦ Συλλαίου · τούτου δʼ ἅπαντα δόλῳ στρατηγοῦντος καὶ ζητοῦντος , ὡς οἶμαι , κατοπτεῦσαι μὲν τὴν χώραν καὶ συνεξελεῖν τινας αὐτῶν πόλεις καὶ ἔθνη μετὰ τῶν Ῥωμαίων , αὐτὸν δὲ καταστῆναι κύριον ἁπάντων , ἀφανισθέντων ἐκείνων ὑπὸ λιμοῦ καὶ κόπου καὶ νόσων καὶ ἄλλων ὅσων δόλῳ παρεσκεύασεν ἐκεῖνος · εἰς γοῦν τὴν Λευκὴν κώμην κατῆρεν , ἤδη στομακάκκῃ τε καὶ σκελοτύρβῃ πειραζομένης τῆς στρατιᾶς , ἐπιχωρίοις πάθεσι , τῶν μὲν περὶ τὸ στόμα τῶν δὲ περὶ τὰ σκέλη παράλυσίν τινα δηλούντων ἔκ τε τῶν ὑδρείων καὶ βοτανῶν . ἠναγκάσθη γοῦν τό τε θέρος καὶ τὸν χειμῶνα διατελέσαι αὐτόθι τοὺς ἀσθενοῦντας ἀνακτώμενος . ἐκ μὲν οὖν τῆς Λευκῆς κώμης εἰς Πέτραν , ἐντεῦθεν δʼ εἰς Ῥινοκόλουρα τῆς πρὸς Αἰγύπτῳ Φοινίκης τὰ φορτία κομίζεται κἀντεῦθεν εἰς τοὺς ἄλλους , νυνὶ δὲ τὸ πλέον εἰς τὴν Ἀλεξάνδρειαν τῷ Νείλῳ · κατάγεται δʼ ἐκ τῆς Ἀραβίας καὶ τῆς Ἰνδικῆς εἰς Μυὸς ὅρμον · εἶθʼ ὑπέρθεσις εἰς Κοπτὸν τῆς Θηβαΐδος καμήλοις ἐν διώρυγι τοῦ Νείλου κειμένην · εἰς Ἀλεξάνδρειαν . πάλιν ἐκ τῆς Λευκῆς κώμης ὁ Γάλλος ἀναζεύξας τὴν στρατιὰν διὰ τοιούτων ᾔει χωρίων ὥστε καὶ ὕδωρ καμήλοις κομίζειν μοχθηρίᾳ τῶν ἡγεμόνων τῆς ὁδοῦ · διόπερ πολλαῖς ἡμέραις ἧκεν εἰς τὴν Ἀρέτα γῆν συγγενοῦς τῷ Ὀβόδᾳ · ἐδέξατο μὲν οὖν αὐτὸν Ἀρέτας φιλικῶς καὶ δῶρα προσήνεγκεν , ἡ δὲ τοῦ Συλλαίου προδοσία κἀκείνην ἐποίησε τὴν χώραν δυσπόρευτον · τριάκοντα γοῦν ἡμέραις διῆλθεν αὐτήν , ζειὰς καὶ φοίνικας ὀλίγους παρέχουσαν καὶ βούτυρον ἀντʼ ἐλαίου , διὰ τὰς ἀνοδίας · ἡ δʼ ἑξῆς ἣν ἐπῄει νομάδων ἦν καὶ ἔρημος τὰ πολλὰ ὡς ἀληθῶς , ἐκαλεῖτο δὲ Ἀραρηνή · βασιλεὺς δʼ ἦν Σάβως · καὶ ταύτην ἀνοδίαις διῆλθε κατατρίψας ἡμέρας πεντήκοντα μέχρι πόλεως Νεγράνων καὶ χώρας εἰρηνικῆς τε καὶ ἀγαθῆς · ὁ μὲν οὖν βασιλεὺς ἔφυγεν , ἡ δὲ πόλις ἐξ ἐφόδου κατελήφθη · ἐκεῖθεν ἡμέραις ἓξ ἧκεν ἐπὶ τὸν ποταμόν συναψάντων δʼ αὐτόθι τῶν βαρβάρων εἰς μάχην , περὶ μυρίους αὐτῶν ἔπεσον τῶν δὲ Ῥωμαίων δύο · ἐχρῶντο γὰρ ἀπείρως τοῖς ὅπλοις ἀπόλεμοι τελέως ὄντες , τόξοις τε καὶ λόγχαις ξίφεσι καὶ σφενδόναις , οἱ πλεῖστοι δʼ αὐτῶν ἀμφιστόμοις πελέκεσιν · εὐθὺς δὲ καὶ τὴν πόλιν εἷλε καλουμένην Ἀσκᾶ * συλληφθεῖσαν ὑπὸ τοῦ βασιλέως . ἐντεῦθεν εἰς Ἄθρουλα πόλιν ἧκε , κρατήσας αὐτῆς ἀκονιτὶ φρουρὰν ἐμβαλὼν καὶ παρασκευάσας σίτου καὶ φοινίκων εἰς πόλιν Μαρίαβα προῆλθεν ἔθνους τοῦ Ῥαμμανιτῶν , οἳ ἦσαν ὑπὸ Ἰλασάρῳ . ἓξ μὲν οὖν ἡμέρας προσβαλὼν ἐπολιόρκει , λειψυδρίας δʼ οὔσης ἀπέστη · δύο μὲν οὖν ἡμερῶν ὁδὸν ἀπέσχε τῆς ἀρωματοφόρου , καθάπερ τῶν αἰχμαλώτων ἀκούειν ἦν . ἓξ δὲ μηνῶν χρόνον ἐν ταῖς ὁδοῖς κατέτριψε φαύλως ἀγόμενος · ἔγνω δʼ ἀναστρέφων , ὀψὲ τὴν ἐπιβουλὴν καταμαθὼν καὶ καθʼ ἑτέρας ὁδοὺς ἐπανελθών · ἐναταῖος μὲν γὰρ εἰς Νέγρανα ἧκεν ὅπου ἡ μάχη συμβεβήκει , ἑνδεκαταῖος δʼ ἐκεῖθεν εἰς Ἑπτὰ φρέατα καλούμενα ἀπὸ τοῦ συμβεβηκότος · ἐντεῦθεν ἤδη διʼ εἰρηνικῆς εἰς Χάαλλα κώμην καὶ πάλιν ἄλλην Μαλόθαν πρὸς ποταμῷ κειμένην ἀφικνεῖται · εἶτα διʼ ἐρήμης ὀλίγα ὑδρεῖα ἐχούσης ὁδὸς μέχρι Ἐγρᾶς κώμης · ἔστι δὲ τῆς Ὀβόδα · κεῖται δʼ ἐπὶ θαλάττης · τὴν δὲ πᾶσαν ὁδὸν ἑξηκοσταῖος ἐξήνυσε κατὰ τὴν ἐπάνοδον , ἀναλώσας ἓξ μῆνας ἐν τῇ ἐξ ἀρχῆς ὁδῷ · ἐντεῦθεν δʼ ἐπεραίωσε τὴν στρατιὰν ἑνδεκαταῖος εἰς Μυὸς ὅρμον , εἶθʼ ὑπερθεὶς εἰς Κοπτὸν μετὰ τῶν σωθῆναι δυναμένων κατῆρεν εἰς Ἀλεξάνδρειαν · τοὺς δʼ ἄλλους ἀπέβαλεν , οὐχ ὑπὸ πολεμίων ἀλλὰ νόσων καὶ κόπων καὶ λιμοῦ καὶ μοχθηρίας τῶν ὁδῶν · ἐπεὶ κατὰ πόλεμον ἑπτά γε μόνους διαφθαρῆναι συνέβη , διʼ ἃς αἰτίας οὐδʼ ἐπὶ πολὺ πρὸς τὴν γνῶσιν τῶν τόπων ὤνησεν ἡ στρατεία αὕτη · μικρὰ δʼ ὅμως συνήργησεν . ὁ δʼ αἴτιος τούτων ὁ Συλλαῖος ἔτισε δίκας ἐν Ῥώμῃ , προσποιούμενος μὲν φιλίαν ἐλεγχθεὶς δὲ πρὸς ταύτῃ τῇ πονηρίᾳ καὶ ἄλλα κακουργῶν καὶ ἀποτμηθεὶς τὴν κεφαλήν .
Lemmas: συμβαίνω δέ οὗτος ὁ μέν βασιλεύς ὁ Ὀβόδας μή πολύς φροντίζω ὁ κοινός καί μάλα ὁ κατά πόλεμος ( κοινός δέ οὗτος πᾶς ὁ Ἄραψ βασιλεύς ) , ἅπας δέ ἐπί ὁ ὁ ἐπίτροπος ποιέω ὁ Σύλλαιος · οὗτος δέ ἅπας δόλος στρατηγέω καί ζητέω , ὡς οἴομαι , κατοπτεύω μέν ὁ χώρα καί συνεξαιρέω τις αὐτός πόλις καί ἔθνος μετά ὁ Ῥωμαῖος , αὐτός δέ καθίστημι κύριος ἅπας , ἀφανίζω ἐκεῖνος ὑπό λιμός καί κόπος καί νόσος καί ἄλλος ὅσος δόλος παρασκευάζω ἐκεῖνος · εἰς γοῦν ὁ Λευκή κώμη καταίρω , ἤδη στομακάκκη τε καί σκελοτύρβη πειράω ὁ στρατιά , ἐπιχώριος πάθος , ὁ μέν περί ὁ στόμα ὁ δέ περί ὁ σκέλος παράλυσις τις δηλόω ἐκ τε ὁ ὑδρεῖον καί βοτάνη . ἀναγκάζω γοῦν ὁ τε θέρος καί ὁ χειμών διατελέω αὐτόθι ὁ ἀσθενέω ἀνακτάομαι . ἐκ μέν οὖν ὁ Λευκή κώμη εἰς Πέτρα , ἐντεῦθεν δέ εἰς Ῥινοκόλουρα ὁ πρός Αἴγυπτος Φοινίκη ὁ φορτίον κομίζω ἐντεῦθεν εἰς ὁ ἄλλος , νυνί δέ ὁ πολύς εἰς ὁ Ἀλεξάνδρεια ὁ Νεῖλος · κατάγω δέ ἐκ ὁ Ἀραβία καί ὁ Ἰνδικός εἰς Μῦς ὅρμος · εἶτα ὑπέρθεσις εἰς Κοπτός ὁ Θηβαίς κάμηλος ἐν διῶρυξ ὁ Νεῖλος κεῖμαι · εἰς Ἀλεξάνδρεια . πάλιν ἐκ ὁ Λευκή κώμη ὁ Γάλλος ἀναζεύγνυμι ὁ στρατιά διά τοιοῦτος ἔρχομαι χωρίον ὥστε καί ὕδωρ κάμηλος κομίζω μοχθηρία ὁ ἡγεμών ὁ ὁδός · διόπερ πολύς ἡμέρα ἥκω εἰς ὁ Ἀρέτας γῆ συγγενής ὁ Ὀβόδας · δέχομαι μέν οὖν αὐτός Ἀρέτας φιλικός καί δῶρον προσφέρω , ὁ δέ ὁ Σύλλαιος προδοσία ἐκεῖνος ποιέω ὁ χώρα δυσπόρευτος · τριάκοντα γοῦν ἡμέρα διέρχομαι αὐτός , ζειά καί φοῖνιξ ὀλίγος παρέχω καί βούτυρον ἀντί ἔλαιον , διά ὁ ἀνοδία · ὁ δέ ἑξῆς ὅς ἐπέρχομαι νομάς εἰμί καί ἐρῆμος ὁ πολύς ὡς ἀληθής , καλέω δέ Ἀραρηνή · βασιλεύς δέ εἰμί Σάβως · καί οὗτος ἀνοδία διέρχομαι κατατρίβω ἡμέρα πεντήκοντα μέχρι πόλις Νεγράνος καί χώρα εἰρηνικός τε καί ἀγαθός · ὁ μέν οὖν βασιλεύς φεύγω , ὁ δέ πόλις ἐκ ἔφοδος καταλαμβάνω · ἐκεῖθεν ἡμέρα ἕξ ἥκω ἐπί ὁ ποταμός συνάπτω δέ αὐτόθι ὁ βάρβαρος εἰς μάχη , περί μυρίος αὐτός πίπτω ὁ δέ Ῥωμαῖος δύο · χράω γάρ ἄπειρος ὁ ὅπλον ἀπόλεμος τέλειος εἰμί , τόξον τε καί λόγχη ξίφος καί σφενδόνη , ὁ πολύς δέ αὐτός ἀμφίστομος πέλεκυς · εὐθύς δέ καί ὁ πόλις αἱρέω καλέω Ἀσκᾶ * συλλαμβάνω ὑπό ὁ βασιλεύς . ἐντεῦθεν εἰς Ἄθρουλα πόλις ἵημι , κρατέω αὐτός ἀκονιτί φρουρά ἐμβάλλω καί παρασκευάζω σῖτος καί φοῖνιξ εἰς πόλις Μαρίαβα προέρχομαι ἔθνος ὁ Ῥαμμανίτης , ὅς εἰμί ὑπό Ἰλάσαρος . ἕξ μέν οὖν ἡμέρα προσβάλλω πολιορκέω , λειψυδρία δέ εἰμί ἀφίστημι · δύο μέν οὖν ἡμέρα ὁδός ἀπέχω ὁ ἀρωματοφόρος , καθά ὁ αἰχμάλωτος ἀκούω εἰμί . ἕξ δέ μείς χρόνος ἐν ὁ ὁδός κατατρίβω φαῦλος ἄγω · γιγνώσκω δέ ἀναστρέφω , ὀψέ ὁ ἐπιβουλή καταμανθάνω καί κατά ἕτερος ὁδός ἐπανέρχομαι · ἐναταῖος μέν γάρ εἰς Νέγρανον ἥκω ὅπου ὁ μάχη συμβαίνω , ἑνδεκαταῖος δέ ἐκεῖθεν εἰς Ἑπτάς φρέαρ καλέω ἀπό ὁ συμβαίνω · ἐντεῦθεν ἤδη διά εἰρηνικός εἰς Χάαλλα κώμη καί πάλιν ἄλλος Μαλόθα πρός ποταμός κεῖμαι ἀφικνέομαι · εἶτα διά ἐρῆμος ὀλίγος ὑδρεῖον ἔχω ὁδός μέχρι Ἐγρή κώμη · εἰμί δέ ὁ Ὀβόδας · κεῖμαι δέ ἐπί θάλασσα · ὁ δέ πᾶς ὁδός ἑξηκοσταῖος ἐξανύω κατά ὁ ἐπάνοδος , ἀναλίσκω ἕξ μείς ἐν ὁ ἐκ ἀρχή ὁδός · ἐντεῦθεν δέ περαιόω ὁ στρατιά ἑνδεκαταῖος εἰς Μῦς ὅρμος , εἶτα ὑπερτίθημι εἰς Κοπτός μετά ὁ σῴζω δύναμαι καταίρω εἰς Ἀλεξάνδρεια · ὁ δέ ἄλλος ἀποβάλλω , οὐ ὑπό πολέμιος ἀλλά νόσος καί κόπος καί λιμός καί μοχθηρία ὁ ὁδός · ἐπεί κατά πόλεμος ἑπτά γε μόνος διαφθείρω συμβαίνω , διά ὅς αἰτία οὐδέ ἐπί πολύς πρός ὁ γνῶσις ὁ τόπος ὀνίνημι ὁ στρατεία οὗτος · μικρός δέ ὅμως συνεργέω . ὁ δέ αἴτιος οὗτος ὁ Συλλαῖος τίνω δίκη ἐν Ῥώμη , προσποιέω μέν φιλία ἐλέγχω δέ πρός οὗτος ὁ πονηρία καί ἄλλος κακουργέω καί ἀποτέμνω ὁ κεφαλή .